มาทานรอบ 2 แล้วค่ะ ร้านนี้อยู่ชั้น 1 ของ SPC Building ในซอยทองหล่อ 20 คนทานเยอะพอสมควร ล่าสุดจะไปทานร้านไม่ให้จองโต๊ะล่วงหน้าค่ะ ขนาดไปดึก (ถึงประมาณ 2 ทุ่ม) คนยังแน่นร้าน

บุฟเฟ่ต์ของร้านนี้ตกอยู่ หัวละ 690 บาท ซูชิ และของสดประเภทเนื้อสัตว์สำหรับสุกี้และชาบูต้องสั่งกับพนักงาน สำหรับผักสด เห็ดต่างๆ วากาเมะ ฟองเต้าหู้ เต้าหู้ เส้นบุก วุ้นเส้น สามารถเลือกตักเองได้ที่บริเวณหน้าร้านเลยค่ะ

น้ำดื่ม มีทั้งน้ำอัดลม น้ำองุ่น พีช ชามะนาว ชาเขียว และอีกหลายอย่างให้เลือกตามใจชอบ

ซูชิที่นี่คุณภาพใช้ได้ค่ะ ที่อร่อยชอบซูชิหน้า Hotate, Unagi, Salmon ส่วนสุกี้ ชาบู เนื้อสไลด์อร่อยค่ะ มีทั้งแบบมีชีส และไม่มีชีส ส่วนตัวแล้วชอบแบบไม่มีชีสมากกว่าเพราะไม่เลี่ยน ร้านนี้จะมีเมนูซูชิพิเศษอยู่เรื่อยๆ (เช่นกุ้งแม่น้ำ กั้ง) ก่อนเช็คก่อนก็ดีค่ะว่าน่าสนใจมั้ย

ที่ชอบอีกก็มีเทมปุระ พานาค้อตต้าเสาวรส และวุ้นเป็ดค่ะ ส่วนไอศกรีมกีวี่นี่ออกหวานเกินไปค่ะ